Na temelju članka 41. točke 2. Statuta Grada Zagreba (Službeni glasnik Grada Zagreba 23/16**,** 2/18 i 23/18), Gradska skupština Grada Zagreba, na \_\_\_ sjednici, \_\_\_\_\_\_\_\_\_2019., donijela je

**ODLUKU**

**o izmjenama i dopuni Odluke o Stipendiji Grada Zagreba za učenike koji se obrazuju za deficitarna zanimanja za potrebe obrtništva**

**Članak 1.**

U Odluci o Stipendiji Grada Zagreba za učenike koji se obrazuju za deficitarna zanimanja za potrebe obrtništva (Službeni glasnik Grada Zagreba 11/18) članak 6. mijenja se i glasi:

„Broj stipendija učenicima prvih razreda za svaku školsku godinu i raspodjelu po pojedinim zanimanjima određuje gradonačelnik.“.

**Članak 2.**

Iza članka 18. dodaje se članak 18.a koji glasi:

„Povjerenstvo može predložiti gradonačelniku povećanje broja Stipendija za pojedino zanimanje kada više kandidata ostvari jednak broj bodova kao zadnji kandidat u tom zanimanju, odnosno preraspodjelu Stipendija po pojedinim zanimanjima, ovisno o prijavljenom broju učenika.

Gradonačelnik o prijedlogu Povjerenstva iz stavka 1. ovoga članka donosi zaključak.“.

**Članak 3.**

Članak 21. mijenja se i glasi:

„Stipendija se dodjeljuje na početku školske godine za dvanaest mjeseci stipendistima prvog i drugog razreda, odnosno za deset mjeseci stipendistima trećeg razreda srednje škole.“.

**Članak 4.**

Ova odluka stupa na snagu osmoga dana od dana objave u Službenom glasniku Grada Zagreba, a primjenjuje se od školske godine 2019./2020.

KLASA:

URBROJ:

Zagreb,

 **Predsjednik**

 **Gradske skupštine**

 **prof. dr. sc. Drago Prgomet**